text: С близо 9 млн. лв. ремонтират инфекциозни болници у нас - Varnautre.bg
  17:38 | 12 август | 2020
  С близо 9 млн. лв. ремонтират инфекциозни болници у нас
  Допълнителни разходи по бюджетите на три министерства одобри МС
  Министерският съвет одобри допълнителни разходи по бюджета на Министерство на културата за 2020 г. в размер до 403 700 лв., необходими за осигуряване създаването на териториални звена на Главна дирекция "Инспекторат по опазване на културното наследство" – Регионални инспекторати по опазване на културното наследство във всеки от регионите за планиране от ниво 2 по смисъла на Закона за регионалното развитие.
  Правителството одобри допълнителни разходи и по бюджета на Министерство на отбраната за 2020 г. Средствата в размер на 8 660 000 лв. са за изграждане на корпус към Клиниката по инфекциозни болести в МБАЛ-София ВМА, извършване на основен ремонт на Отделение инфекциозни болести в МБАЛ-Сливен ВМА, включително и изграждане на външен асансьор на отделението, закупуване на съвременна медицинска апаратура и преоборудване на операционните зали в МБАЛ-София ВМА за предотвратяването на разпространението на COVID-19.
  Covid -19ВМА СливенВМА СофияКлиника по инфекциозни болестиМинистерство на здравеопазванетоМинистерство на младежта и спортаМинистерство на отбранатаотделение за инфекциозни болести